Curs online: Agent Educatiu en Diabetis 2026
2026-02-12 - 2026-02-27
La Federació Espanyola de Diabetis (FEDE), en col·laboració amb l’ADC, ofereix la V edició del curs «Agent Educatiu en Diabetis». Aquesta formació en línia començarà a finals de febrer i té com a objectiu capacitar persones amb diabetis perquè es converteixin en Pacients Experts, proporcionant-los les eines necessàries per sensibilitzar i educar sobre la malaltia.
El curs està dissenyat per oferir coneixements teòrics i pràctics, capacitant els participants per a promoure hàbits saludables, prevenir complicacions i millorar la qualitat de vida de les persones afectades per la diabetis. Al finalitzar la formació, els participants podran actuar com a referents en la seva comunitat, contribuint activament a la promoció de la salut i el benestar.
Es tracta d’una formació online que romandrà oberta des de març fins a juliol, tots dos inclusius. Durant aquest període de temps els estudiants podran fer el curs al seu propi ritme, sense cap mena de restricció temporal.
Per a més informació sobre aquest programa formatiu, visita el següent enllaç: FEDE – Agent Educatiu en Diabetis.
Instruccions per a la inscripció: Inscripció oberta nomès per a persones associades a l’adc. Si el soci és el vostre fill/a, heu d’introduïr les dades del soci/a. Se us redirigirà a una nova inscripció de FEDE on podeu introduïr les dades del tutor en comptes del soci, sel·leccionant la opció «familiar o cuidador» a l’apartat 10.
Inscripció
Organitza: FEDE amb col·laboració d’ADC. En cas de voler més informació o necessitar anul·lar la teva assistència, escriu a adc@adc.cat.
Gràcies!

Barcelona: Taller infantil - El meu Mapa del Tresor
2026-02-20 17:30 - 19:30 (Europe/Madrid)
El Mapa del Tresor és una forma divertida de jugar, compartir i passar una bona estona amb altres infants amb diabetis. A través del joc, podem conèixer-nos millor, contar coses que ens agraden i escoltar als altres, fent nous amics. 🌈💙
Què és i per a què serveix? Un mapa del tresor és un dibuix especial on posem totes les coses boniques que volem aprendre o viure, els nostres somnis i desitjos.
Aquest mapa ens ajuda a conèixer el que ens agrada, imaginar el nostre futur, aprendre a somniar, creure en nosaltres mateixos, i expressar les nostres emocions i desitjos. Tot això mentre gaudim, socialitzem, perdem la vergonya i coneixem a més infants amb diabetis.💙
Activitat adequada per a infants de 8 a 16 anys.
📍 A on? A ADC Serveis Centrals (Barcelona)
C/ Aragó 63, Entresol 2ª, 08015, Barcelona
🗓️ Data: Divendres 20 de febrer.
🕖 Hora: a les 17.30 h i fins a les 19:30h.
✂️ Material a portar al taller: Material obligatori per fer l’activitat
– Una cartolina blanca gran
– Una barra/tub de cola
– Unes tisores
Activitat per a persones associades a l’ADC. Inscripció obligatòria, l’activitat es podrà cancel·lar en cas de no arribar al mínim d’assistents.
Inscripció
En cas de voler més informació o necessitar anular, escriu a adcbarcelona@adc.cat.
Gràcies! Organitza ADC Serveis Centrals amb el suport de l’Ajuntament de Barcelona
